ड्रग्स के नशे में था ड्राइवर, पुलिसकर्मियों ने पीछा कर गिरफ्तार किया
Maharashtra Traffic Policeman Assault Case - महाराष्ट्र में एक शख्स नशे में हालत में ट्रैफिक पुलिसकर्मी को कार के बोनट पर लेकर करीब 10KM तक घूमता रहा। घटना शनिवार दोपहर करीब दो बजे की है, ट्रैफिक पुलिसकर्मी ने चेकिंग के लिए कार के सामने खड़े होकर गाड़ी को रोकने का प्रयास किया,
महाराष्ट्र में एक शख्स नशे में हालत में ट्रैफिक पुलिसकर्मी को कार के बोनट पर लेकर करीब 10KM तक घूमता रहा। घटना शनिवार दोपहर करीब दो बजे की है, कॉन्स्टेबल ने चेकिंग के लिए कार के सामने खड़े होकर गाड़ी को रोकने का प्रयास किया, लेकिन कार चालक गाड़ी रोकने के बजाए कॉन्स्टेबल को बोनट पर लेकर घूमता रहा। यह पूरी घटना सीसीटीवी में कैद हो गई है।
कॉन्स्टेबल सिद्धेश्वर माली नवी मुंबई के एक चेक पोस्ट पर गाड़ियों की चेकिंग कर रहे थे। दोपहर करीब दो बजे आदित्य बेम्बाडे वहां से निकला, सिद्धेश्वर ने उसे कार रोकने का इशारा किया। जब आदित्य ने गाड़ी नहीं रोकी तो सिद्धेश्वर ने बाइक से उसका पीछा शुरू कर दिया।
इसके बाद वाशी चौराहे पर कॉन्स्टेबल ने आदित्य की कार को ओवरटेक कर गाड़ी के आगे खड़े होकर फिर कार को रोकने का प्रयास किया। इस बार आदित्य ने कार रोकने के बजाए कॉन्स्टेबल को कार के बोनट पर लेकर 10KM तक गाड़ी चलाता रहा। इस दौरान पुलिस की दूसरी गाड़ी ने आदित्य का पीछा कर उरण नाका के गावन फाटा के पास रोक लिया गया।
पुलिस के अधिकारियों ने बताया जांच में पता चला है कि आदित्य ड्रग्स के नशे में था। फिलहाल वह पुलिस की गिरफ्त में है, उसके खिलाफ पुलिसकर्मी को मारने की कोशिश और ड्रग्स के सेवन करने का केस दर्ज किया गया है।
ऐसी ही अन्य घटनाओं की खबरें भी पढ़ें...
लुधियाना में पुलिसकर्मी को बोनट पर घसीटा, ड्राइविंग करते हुए मोबाइल सुनने से रोकने पर कट मार गिराया
पंजाब के जिला लुधियाना में एक कार चालक ने ट्रैफिक पुलिस कर्मी के साथ बदसलूकी की। युवक ने ट्रैफिक पुलिस को बोनट पर घसीटा और जोरदार कट मारते हुए उसे गिरा दिया। ट्रैफिक पुलिस कर्मी ने युवक को ड्राइव करते समय मोबाइल का इस्तेमाल करने से रोका था। इससे गुस्साए युवक ने उसके साथ बदतमीजी की। पढ़ें पूरी खबर...
बोनट पर कॉन्स्टेबल को लेकर 4KM दौड़ाई कार; साथी ने बाइक से पीछा किया, ट्रक लगाकर रोका गया
मध्यप्रदेश के इंदौर में चेकिंग के दौरान एक ट्रैफिक पुलिसकर्मी की जान पर बन आई। दरअसल, एक कार चालक को पुलिसकर्मी ने जब रोकने का इशारा किया तो वह भागने लगा। पुलिकर्मी भी उसके बोनट पर लटक गया। कार चालक फिर भी नहीं रुका और करीब 4 किलोमीटर तक पुलिसकर्मी को यूं ही टांगे ड्राइविंग करता रहा। बाद में अन्य पुलिसकर्मियों ने कार का पीछा किया और अन्य साथियों के सहयोग से ट्रक लगाकर कार चालक को रोका। पढ़ें पूरी खबर...